असि

असि (हिन्दी: अस्सी) बाय् असी भारतया उत्तर प्रदेश राज्यया वाराणसी नगरय् दूगु छगू चिधंगु खुसि ख। थ्व गंगा खुसिया छगू चिधंगु सहायक खुसि ख। असि खुसिया उल्लेख प्राचीन ग्रन्थय् दुने पद्म पुराण, मत्स्य पुराण, अग्नि पुराण व कुर्म पुराणय् खनेदु। वामन पुराण कथं थ्व खुसि वरुण खुसिया नापं द्यःतेसं दयेकूगु ख। थ्व खुसि ८ किलोमिटर ताःहाकः। असि खुसियात वाराणसी प्रशासन नापं यक्व स्थानीय मनुतेसं अस्सी नाला नं धाइ।

खँग्वःयागु उत्पत्ति व छ्येलेज्या
उत्पत्ति व विकास
थ्व खँग्वयागु छ्येलेज्या दक्ले न्ह्य संस्कृतय् जुगु ख। लिपा थ्व खँग्वयागु तत्सम खँग्वया रुपे यक्व भासे, यक्व कथलं छ्येलेज्या जुल। 
छ्येलेज्या
थ्व खँग्वयागु छ्येलेज्या संस्कृतय् व संस्कृत नाप स्वापू दुगु व संस्कृत नं बुया वगु भाषे जुगु खने दु। वाराणासी नगरया नां वाराण व असि नां स्वानावःगु ख। 

इतिहास
असि खुसिया उद्गम बनारस हिन्दू विश्वविद्यालयया क्याम्पसया लिक्क वाराणसीया दक्षिणी उपनगरय् दु व करिब ५ किलोमिटर उत्तरपूर्वय् बाहावनि। मूल रुपं वाराणसीया घाटया दकलय् दक्षिणी असि घाटय् गंगाय् बाहावनि। सन् १९८१/१९८२इ असिया लं कृत्रिम रुपं हिलाबिल, व थुकिया मुहानयात करिब ५०० मिटर दक्षिणय् स्थानान्तरण यात।

अस्सि खुसिया उत्पत्ति वाराणसीया काण्डवाय् जुइ व गंगा खुसिइ स्वाये न्ह्यः चिताइपुर, करौंडी, कर्मजीतपुर, नेवाडा, सराय नन्दन, नारिया, साकेत नगर नगवा जुया वनि।

छगू चिधंगु खुसि जूसां हिन्दू पवित्र नगर वाराणसीनाप स्वापू दुगुलिं असि खुसिया छुं महत्व दु। परम्परागत मान्यता कथं उत्तरय् गंगा व वरुण खुसिया नापं असि खुसिं वाराणसीया सीमायात पवित्र थाय् कथं चिं तःगु दु। अतः वरुण व असि खुसिया नांं स्वानाः वाराणसी नां दयावःगु ख। 

स्वया दिसँ
वाराणासी

Category: भारतया खुसि